
Z A P I S N I K

17. sjednice Vijeća Mjesnog odbora Ivanja Reka,
održane 30. kolovoza 2022. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 16. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika,Vijeće jednoglasno utvrđuje

D N E V N I     R E D:
1. Aktualna komunalna problematika
2. Razno: izvješća, pitanja i prijedlozi




Ad 1. Aktualna komunalna problematika

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:
1. Promjena voznog reda linije 284 – promjena vremena polaska iz Ivanje Reke
2. Marofska ulica – pojačana prometna ophodnja zbog prometovanja vozila iznad 5.5t unatoč zabrani


Nakon rasprave Vijeće jednoglasno donosi 



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se uputi prema nadležnoj gradskoj službi ZET-a:

- promjena voznog reda na liniji 284 (Sesvete – Ivanja Reka) – usklađivanje vremena polaska iz I. Reke za Sesvete radnim danom sa trenutnih 07.30h na oko 07.10h – zbog dolaska školaraca na redovnu nastavu u školu u Sesvetama


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.



Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se uputi na nadležnu službu PU zagrebačku:

- pojačanje prometne ophodnje za Marofsku ulicu zbog učestalog prometovanja teških vozila unatoč znakovima zabrane za vozila iznad 5.5t


Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.





Ad 2. Razno: izvješća, pitanja i prijedlozi

Damir Ranec, predsjednik Vijeća 

Ističe da uz materijale za ovu sjednicu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

18.07.2022. dobiven dopis od Gradskog ureda za gospodarstvo na temelju upućenog zaključka za prenamjenu zemljišta za kč. 5496/2 i 5573/1 u svrhu uređenja javnog parka.

Prema Državnom inspektoratu upućene prijave zbog širenja neugodnih mirisa na području MO Ivanje Reke iz smjera ZOV-a: 08.06., 14.07., 01.08., 02.08. i 15.08.2022.

19.08.2022. upućen dopis prema Gradu da se zatraže rezultati mjerenja kvalitete zraka na mobilnoj mjernoj stanici za period od 2 tjedna u drugoj polovici srpnja 2022.godine.


19.08.2022. ponovno upućen dopis prema dogradonačelniku Korlaetu za dobivanje povratnog odgovora zbog poduzimanja radnji i postupaka oko sprečavanja širenja neugodnih mirisa u naselju Ivanja Reka iz smjera ZOV-a te ugradnje stacionarne mjerne postaje za kvalitetu zraka na području Ivanje Reke.

19.08.2022. upućen dopis prema Vodoprivredi i Hrvatskim vodama vezano za problematiku navoženja zemlje na nasipu GOK-a na području Ivanje Reke i onemogućavanja prolaska vozilima prema Savi.

03.08.2022. s predstavnikom Zrinjevca obiđena lokacija dječjeg igrališta kod ambulante zbog izrade projektne dokumentacije za rekonstrukciju igrališta te zamjenu postojećih starih sprava.

28.07.2022. na zahtjev nadležnog Gradskog ureda za pokretanje izrade projektne dokumentacije za izgradnju krovišta na DVD Ivanja Rijeka, poslane su slike objekta i priložena dokumentacija o evidencija iz katastra i zemljišnih knjiga.

28.08.2022. upućen dopis prema Zagrebačkim cestama oko dobivanja informacija o postavljanju prometnih ogledala i prometnih znakova na području MO Ivanja Reka za koje postoje izrađena rješenja od nadležnog Gradskog ureda.

02.08.2022. poslan dopis prema Čistoći zbog potrebe odvoza velikih količina smeća koje su građani ostavili uz spremnike na 4 lokacije zelenih otoka na području MO Ivanja Reka.

30.08.2022. poslan dopis prema Zrinjevcu zbog potrebe košnje trave i održavanja na travnjaku zatvorenog kanala uz OŠ Ivanja Reka i uz šetnicu uz Ivanjorečku cestu. 



Dovršeno u 21.00 sati.
Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
